1981R1292 — SL — 06.01.2005 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

▼M6

UREDBA KOMISIJE (EGS) št. 1292/81

z dne 12. maja 1981

o določitvi standarda trženja za jajčevce

▼B







KOMISIJA EVROPSKIH SKUPNOSTI JE ob upoštevanju pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo ( 1 ), kakor je bila nazadnje spremenjena z Uredbo (EGS) št. 1116/81 ( 2 ), in zlasti člena 2(2) le-te, ker so bili z uredbama (EGS) št. 1208/79 ( 3 ) in (EGS) št. 1315/80 ( 4 ) por, jajčevci in bučke dodani v Prilogo I k Uredbi (EGS) št. 1035/72, ki navaja proizvode, ki jih je treba sveže dobaviti potrošniku in za katere veljajo standardi kakovosti; ker je torej treba določiti take standarde kakovosti za te proizvode; ker se morajo standardi uporabljati v vseh fazah trženja; ker lahko transport na velike razdalje, shranjevanje za določen čas ali različno ravnanje s proizvodi povzročijo kvarjenje zaradi bioloških procesov v proizvodih in naravne kvarljivosti; ker je tako kvarjenje torej treba upoštevati pri uporabi standardov v fazah trženja po odpošiljanju; ker so ukrepi, predpisani s to uredbo, v skladu z mnenjem Upravljalnega odbora za sadje in zelenjavo, SPREJELA NASLEDNJO UREDBO:







Člen 1

Standard trženja za jajčevce, iz oznake KN 0709 30 70, je določen v Prilogi.

◄

2. Ti standardi se uporabljajo pri vseh fazah trženja pod pogoji iz Uredbe (EGS) št. 1035/72.

Vendar pa je dovoljeno, da v fazah po odpošiljanju proizvod glede na predpisane standarde:

— kaže rahlo pomanjkanje svežosti in čvrstosti, in/ali

— se rahlo kvari zaradi bioloških procesov in naravne težnje k pokvarljivosti.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od:

▼M1 —————

▼B

— 1. julija 1981 za bučke in jajčevce.

Ta uredba je v celoti zavezujoča in se neposredno uporablja v vseh državah članicah.









▼M6

PRILOGA

STANDARD ZA JAJČEVCE

▼B

I. OPREDELITEV PROIZVODA

Ta standard se uporablja za vse sorte (kultivarje) jajčevcev, vzgojenih iz Solanum melongena L. var. Esculentum, insanum in ovigerum, ki jih je treba potrošniku dobaviti sveže, pri čemer so izključeni jajčevci za industrijsko predelavo.

Po obliki razlikujemo med:

— podolgovatimi jajčevci,

— okroglimi jajčevci.

II. DOLOČBE, KI SE NANAŠAJO NA KAKOVOST

Namen standarda je opredeliti zahteve kakovosti za jajčevce po pripravi in pakiranju.

A. Minimalne zahteve

V vseh razredih mora jajčevec, ob upoštevanju posebnih predpisov za posamezni razred in dovoljena odstopanja, izpolnjevati naslednje zahteve. Biti mora:

— cel,

— svež po videzu,

— čvrst,

— zdrav (proizvodi, ki gnijejo ali se kvarijo, tako da niso primerni za uporabo, so izključeni),

— čist, praktično brez vidnih tujih delcev,

— imeti čašne liste in pecelj, ki smejo biti rahlo poškodovani,

— zadostno razvit, da meso ni vlaknasto ali leseno in da semena niso preveč razvita (ob upoštevanju posebnih določb za razred III),

— brez abnormalne zunanje vlage,

— brez tujega vonja in/ali okusa.

Razvitost in stanje jajčevca morata biti taka, da jajčevec:

— prenese prevoz in rokovanje, in

— da pride v zadovoljivem stanju v namembni kraj.

B. Razvrstitev

Jajčevec razvrščamo v naslednje tri razrede:

(i) Razred I Jajčevci v tem razredu morajo biti dobre kakovosti, s tipičnimi značilnostmi sorte. Praktično ne smejo imeti poškodb od sonca. Dovoljene so naslednje rahle pomanjkljivosti, če te ne kvarijo celotnega videza, kakovosti, sposobnosti za shranjevanje ali predstavitev proizvoda: — rahle pomanjkljivosti v obliki, — rahlo razbarvani spodnji del, — rahle površinske poškodbe in/ali rahle zarasle razpoke, če te ne zajemajo več kot 3 cm2.

(ii) Razred II V tem razredu je jajčevec, ki ne izpolnjuje zahtev za prvi razred, izpolnjuje pa zgoraj navedene minimalne zahteve. Če ima bistvene značilnosti kakovosti in predstavitve, sme jajčevec v tem razredu imeti naslednje pomanjkljivosti: — pomanjkljivosti v obliki, — pomanjkljivosti glede barve, — rahle ožganine od sonca, če te ne pokrivajo več kot 4 cm2, — rahle zarasle poškodbe površine, če te ne pokrivajo več kot 4 cm2.

▼M2 —————

▼B

III. DOLOČBE O VELIKOSTI

Velikost se ugotavlja:

— z največjim premerom v ekvatorialni ravnini na vzdolžno os, ali

— po teži.

A. Pri merjenju s premerom je minimalni premer pri sortah s podolgovatimi plodovi 40 mm, in pri sortah z okroglimi plodovi 70 mm. Razlika med najmanjšimi in največjimi jajčevci v pakiranju ne sme biti več: — kot 20 mm pri podolgovatih jajčevcih, — kot 25 mm pri okroglih jajčevcih

B. Pri določanju velikosti po teži je minimalna teža 100 gramov. Upoštevati je treba naslednjo lestvico: — 100 do 300 gramov z maksimalno razliko 75 gramov med najmanjšimi in največjimi jajčevci v isti enoti pakiranja, — 300 do 500 gramov z maksimalno razliko 100 gramov med najmanjšimi in največjimi jajčevci v isti enoti pakiranja, — nad 500 gramov z maksimalno razliko 250 gramov med najmanjšimi in največjimi jajčevci v isti enoti pakiranja. Za jajčevce iz razreda I je treba obvezno upoštevati navedeno lestvico za mejenje velikosti. Poleg tega morajo biti podolgovati jajčevci brez peclja dolgi vsaj 80 mm.

▼M3

Zahteve glede velikosti ne veljajo za miniaturne proizvode. ( 5 )

▼B

IV. DOLOČBE, KI SE NANAŠAJO NA DOVOLJENA ODSTOPANJA

Za proizvode, ki ne izpolnjujejo zahtev za razred, naveden na vsaki enoti pakiranja, so dovoljena naslednja odstopanja od kakovosti in velikosti:

A. Dovoljena odstopanja od kakovosti

(i) Razred I 10 % jajčevcev po številu ali teži, ki ne izpolnjujejo zahtev za razred I, vendar izpolnjujejo zahteve za razred II, ali izjemoma, ki so znotraj dovoljenih odstopanj tega razreda.

(ii) Razred II 10 % jajčevcev po številu ali masi, ki ne izpolnjujejo zahtev za ta razred niti minimalnih zahtev, z izjemo gnilih proizvodov, izrazito poškodovanih, z nezaraslimi razpokami ali kako drugače neprimernih za uživanje.

▼M2 —————

▼B

B. Dovoljena odstopanja od velikosti

(i) Razred I 10 % jajčevcev po številu ali masi, katerih velikost je le malo večja ali manjša od velikosti, navedeni na enoti pakiranja.

(ii) Razred II ►M2 ————— ◄ 10 % jajčevcev po številu ali masi, ki ne izpolnjujejo zahtev po minimalni velikosti. V vsakem primeru se dovoljeno odstopanje ne uporablja za jajčevce, katerih premer je za več kot 5 mm manjši od minimalnega premera, ali pri merjenju po masi, za jajčevce, katerih teža je manjša od 90 gramov.

V. DOLOČBE, KI SE NANAŠAJO NA PREDSTAVITEV

A. Izenačenost

Vsebina vsake enote pakiranja mora biti izenačena in mora vsebovati le jajčevce istega porekla, komercialnega tipa, kakovosti in velikosti (če je predpisano razvrščanje po velikosti) in po možnosti enake razvitosti in obarvanosti.

▼M2 —————

▼B

Podolgovati jajčevci, pakirani v isti enoti pakiranja, morajo biti dovolj izenačeni po dolžini.

▼M3

Miniaturni jajčevci morajo biti v razumni meri izenačeni po velikosti. Lahko so pomešani z drugimi miniaturnimi proizvodi druge vrste in porekla.

▼B

Celotna vsebina vsake enote pakiranja mora biti taka, kakršni so vidni deli vsebine pakiranja ali svežnja.

▼M4

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 6 ).

▼B

B. Pakiranje

Jajčevci morajo biti pakirani tako, da so ustrezno zavarovani.

Notranji material enote pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila. Enota pakiranja mora biti brez tujih primesi.

▼M7

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

VI. DOLOČBE, KI SE NANAŠAJO NA OZNAČEVANJE

Vsaka enota pakiranja mora imeti na isti strani enote pakiranja natisnjene čitljive in neizbrisljive naslednje oznake, ki so vidne od zunaj:

▼M7

A. Identifikacija

Ime in naslov pakirnice in/ali odpremnikaTa navedba se lahko nadomesti:

— za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave);

— samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼B

B. Vrsta proizvoda

— „jajčevec“, če vsebina ni vidna od zunaj,

— ime sorte (neobvezno).

C. Poreklo proizvodov

— Država porekla in po izbiri, področje rasti, ali državno, regionalno ali lokalno ime kraja.

D. Komercialne značilnosti

— razred,

— velikost (če je to ustrezno), izražena: — — ali z maksimalnim in minimalnim premerom (če se velikost meri s premerom), — ali z maksimalno in minimalno težo, če se velikost meri s težo,

▼M3

— „mini jajčevci“, „mladi jajčevci“ ali drug ustrezni izraz za miniaturni proizvod, če ustreza. Kadar je v isti enoti pakiranja mešanica več vrst miniaturnih proizvodov, morajo biti navedeni vsi proizvodi in njihovo poreklo.

▼B

E. Uradni kontrolni znak (neobvezno)

▼M7

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.

▼M6 —————